**Pokyny k prevádzke a vnútornému režimu Základnej školy s materskou školou Komenského 428/43, Ráztočno platné do konca školského roku 2020-2021**

***Organizácia vnútorného režimu dňa***

* Prevádzka materskej školy začína od **06:30h do16:00h.**
* **Príchod** detí do materskej školy je od **06:30h najneskôr do 08:00h.**
* **Odchod** detí z materskej školy je od **14:15h najneskôr o 16:00h.**
* **Za obedom** odchádzajú deti z materskej školy **od 12:00h najneskôr do 12:15h.**
* V triede sa striedajú vždy **dvaja** pedagogickí zamestnanci**.**

***Denný režim materskej školy***

|  |  |
| --- | --- |
| Čas | Činnosti |
| 06:30-08:00 | Schádzanie sa detí, hry a hrové činnosti |
| 08:00-08:30 | Komunikačný kruh, zdravotné cvičenie, hygiena |
| 08:30-09:00 | Stolovanie, **DESIATA**- činnosti zabezpečujúce životosprávu |
| 09:00-09:30 | Vzdelávacie aktivity |
| 09:30- 10:00 | Hygiena a príprava na **POBYT VONKU** |
| 09:50-10:00 | Pobyt vonku |
| 11:00-11:30 | Hygiena, stolovanie **– OBED** – činnosti zabezpečujúce životosprávu |
| 11:30-14:00 | Hygiena, príprava na odpočinok , **ODPOČINOK** |
| 14:00-14:30 | Hygiena, stolovanie **OLOVRANT** |
| 14:30-16:00 | Hry a hrové činnosti - Podľa počasia na školskom dvore rozchádzanie detí |

***Prevádzka a vnútorný režim materskej školy na školský rok 2020/2021***

**Zákonný zástupca** :

* **Zodpovedá** za dodržiavanie hygienicko–epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy v zmysle aktuálnych opatrení Úradu verejného zdravotníctva SR (nosenie rúšok, návleky, dodržiavanie odstupov, dezinfekcia rúk).
* **Dodržiava** pokyny riaditeľa materskej školy, ktoré upravujú podmienky materskej školy na obdobie školského roku 2020/2021.
* **Odovzdáva** dieťa výhradne PZ zamestnancovi materskej školy.
* **Zabezpečí** umiestnenie rezervného rúška svojho dieťaťa do jeho skrinky alebo na miesto na to určené zamestnancom materskej školy.
* **Predkladá** pri prvom nástupe dieťa do materskej školy čestné prehlásenie a po každom prerušení dochádzky dieťa do materskej školy v trvaní viac ako tri dni predkladá písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie
* **Rešpektuje** pravidlá nenosenia hračiek z domáceho prostredia do materskej školy .
* V prípade, že u žiaka je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast , alebo miestne príslušným regionálnym hygienikom. Za týchto podmienok je dieťa zo školy vylúčené.

**Organizácia a obsah predprimárneho vzdelávania**:

* V závislosti od poveternostných podmienok sa prevažná väčšina aktivít s deťmi a pre deti organizuje v exteriéri, či už v areáli materskej školy, alebo mimo neho, podľa podmienok materskej školy.
* V miestnosti, kde sa zdržujú osoby, je zabezpečené časté a intenzívne priame vetranie.
* Priestory materskej školy, hygienické zariadenia a priestory umyvárne , ako aj hrové prvky v exteriéri sa dezinfikujú najmenej dvakrát denne a podľa potreby aj opakovane.
* Osobitná pozornosť sa venuje dezinfikovaniu šatňových /vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia.
* Toalety sú vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk.

***Podmienky na zaistenie bezpečnosti a ochrany zdravia detí a zamestnancov***

**Preberanie detí**

* Dieťa prichádza do materskej školy a odchádza z nej v sprievode jednej osoby

( zákonný zástupca alebo ním splnomocnená osoba),

* Umyje si ruky bežným spôsobom pod dohľadom zamestnanca materskej školy, ktorý je v súlade s aktuálnymi hygienicko– epidemiologickými nariadeniami. Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.
* Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy je obmedzené na nevyhnutné minimum. (čas odovzdania a preberania dieťaťa),
* Pri vstupe do budovy pracoviska je osoba, ktorá dieťa sprevádza povinná nosiť rúško, vydezinfikovať si ruky, použiť návleky na obuv, dodržiavať odstup od iných osôb .
* Materská škola, v spolupráci so zriaďovateľom, zabezpečí vykonávanie ranného zdravotného filtra .
* Ranný zdravotný filter sa vykonáva podľa štandardných pravidiel, prípadné meranie telesnej teploty deťom v rámci ranného filtra sa odporúča iba podľa potreby .
* Materská škola, v prípade podozrenia na akútne ochorenie (nielen na COVID-19), dieťa nepreberie.
* Pri pobyte v interiéri a v exteriéri materskej školy deti nemusia nosiť rúška.
* Materská škola si pre účely izolácie dieťaťa u ktorého sa vyskytnú príznaky ochorenia COVID-19, prípadne iného prenosného ochorenia počas vyučovania vyčlenila priestor s priamym vetraním.
* Nepedagogický zamestnanec školy nosí rúško pri styku so zákonnými zástupcami a pri pobyte v priestoroch kde sú deti.
* Pedagogický zamestnanec nosí rúško pri styku so zákonnými zástupcami pri výkone výchovno-vzdelávacieho procesu má rúško odporučené nosiť, v ostatných prípadoch nosí rúško tak, ako to ukladá aktuálne opatrenie Úradu verejného zdravotníctva SR.

**Stravovanie**

* Štandardným spôsobom, pri zaistení nižšie uvedených pravidiel
* Stravovať sa deti budú v miestnosti, kde sa trieda zdržuje počas dňa.
* Pokrmy či balíčky vydáva personál vrátane čistých príborov.
* Deti si samé jedlo a pitie nedokladajú a neberú si ani príbory.
* Pri príprave jedál a pri vydávaní je nutné dodržiavať, zvýšenou mierou, bežné hygienické pravidlá.
* Stoly po každom stravovaní (desiata, obed, olovrant) kuchárky dôkladne vydezinfikujú
* Výdaj jedla je potrebné uskutočniť do troch hodín od jeho prípravy, inak môže dôjsť k jeho znehodnoteniu.

**Organizácia v triedach**

* V interiéri materskej školy deti rúška nosiť nemusia
* Pedagogickí zamestnanci dbajú o to, aby sa deti hrali a vzdelávali v menších oddelených skupinách.
* Pedagogickí zamestnanci v triedach zabezpečujú časté a intenzívne vetranie.

**Organizácia pri pobyte vonku**

* V exteriéri materskej školy deti rúška nosiť nemusia.
* Pobyt vonku sa zaraďuje v prípade priaznivého počasia 2X denne (dopoludnia a popoludní).
* Aktivity musia byť vopred premyslené a zamerané na edukačné, pohybové, relaxačné, športové, poznávacie aktivity.
* S deťmi starších vekových skupín (4-6 rokov) majú byť zamerané aj na vychádzky do blízkeho okolia.

**Organizácia v šatni**

* Za poriadok v skrinkách zodpovedajú rodičia.
* Za hygienu a čistotu v šatni zodpovedajú upratovačky.
* Do šatne deti v MŠ vchádzajú v skupinách pod vedením dvoch pedagogických zamestnancov.

**Organizácia v umyvárni**

* Za organizáciu, bezpečnosť a hygienu detí v umyvárni zodpovedajú pedagogickí zamestnanci.
* Do umyvárne vchádza v sprievode pedagogického zamestnanca najviac polovica skupiny.
* Deti nepoužívajú poháre, zubné kefky a uteráky.
* Na utieranie rúk používajú jedno rázové papierové utierky a na umývanie rúk mydlo z dávkovača.
* Za hygienu umyvárne zodpovedajú prevádzkoví zamestnanci – upratovačky.
* Dezinfekciu umyvární a WC vykonajú prevádzkoví zamestnanci **prevažne** v čase pobytu vonku, v čase odpočinku detí a popoludní, po odchode detí domov.

**Organizácia odpočinku**

* Prevádzkoví zamestnanci zabezpečia dostatočné vetranie miestnosti pred odpočinkom.
* Výmenu posteľnej bielizne budú realizovať prevádzkoví zamestnanci 2X do mesiaca
* Dezinfekciu ležadiel budú realizovať prevádzkoví zamestnanci 1X do týždňa.
* Na primerané oblečenie detí a čistotu osobnej bielizne dbajú pedagogickí zamestnanci.

**Opatrenia pri podozrení na Covid-19**

* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby nesmie vstúpiť do priestorov materskej školy.
* Ak dieťa v priebehu dňa vykazuje niektorý z možných príznakov COVID-19, dieťa si bezodkladne nasadí rúško a je nutné umiestniť ho do samostatnej miestnosti, nasadiť mu rúško a kontaktovať zákonných zástupcov, ktorí ho bezodkladne vyzdvihnú.
* Ak sa u zamestnanca materskej školy objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa materskej školy a opustí materskú školu v najkratšom možnom čase s použitím rúška.
* V prípade podozrivého dieťaťa alebo pracovníka sa riadi škola usmerneniami z Oranžovej fázy tohto dokumentu.
* V prípade podozrenia na ochorenie COVID – 19 v materskej škole riaditeľ bezodkladne rieši vzniknutú situáciu podľa usmernenia tohto materiálu

**Pokyny pre zamestnancov**

* Všetci zamestnanci sú povinní prísť na pracovisko minimálne 10 minút vopred (dezinfekcia rúk, prezlečenie).
* Pedagogickí zamestnanci nosia ochranné rúška pri preberaní a odovzdávaní detí sprevádzajúcim osobám alebo pri pohybovaní sa v interiéri a exteriéri pracoviska medzi zamestnancami, ak nie je možné dodržať 2 metrový odstup.
* Prevádzkoví zamestnanci nosia rúška pri pohybovaní sa v interiéri a exteriéri pracoviska medzi zamestnancami a osobami sprevádzajúcimi deti, ak nie je možné dodržať 2 metrový odstup.
* Prevádzkoví zamestnanci (ŠJ a upratovačka) používajú pri práci ochranné rukavice.
* Upratovací personál osobitnú pozornosť venuje dezinfikovaniu šatňových/vstupných priestorov, do ktorých vstupujú sprevádzajúce osoby (2Xdenne).
* Dezinfikujú sa všetky dotykové plochy (kľučky, vypínače, zábradlia).
* Priestory tried a hygienické zariadenia, ako aj hrové prvky v exteriéri sa dezinfikujú najmenej 2X denne a podľa potreby aj opakovane.
* Upratovací personál vstupuje do tried prevažne v čase, keď sú deti na pobyte vonku. V tomto čase upravujú ležadlá, vykonávajú upratovacie práce podľa potreby.
* V prípade nepriaznivého počasia dezinfekciu sociálnych zariadení vykonávajú v čase, keď deti desiatujú, v čase odpočinku a v čase olovrantu.
* Upratovací personál vstupuje do tried za účelom dezinfekcie sociálnych zariadení, keď skončí dezinfekciu  upratuje spoločné priestory. Ostatné práce vykonáva prevažne v čase, keď sú deti na pobyte vonku (ako za bežnej prevádzky).
* Smetné koše sú zabezpečené tak, aby nebol nutný fyzický kontakt rúk s košom pri zahadzovaní odpadu. Po odchode deti domov sa musia všetky koše vyprázdniť a vydezinfikovať.
* Prevádzkový pracovník školskej výdajne po vydaní obeda vydezinfikuje priestory kuchyne.
* Pri príprave a vydávaní stravy prevádzkový pracovník školskej výdajne dodržiava bežné hygienické pravidlá a pokyny vedúcej školskej jedálne.
* Vydávanie desiaty, obedov a olovrantov realizujú zamestnanci kuchyne ako pri bežnej prevádzke v triedach.
* Desiatu a obed prestierajú v čase podľa dohody v spoločných priestoroch školskej jedálne, olovrant v čase, keď deti odpočívajú.

V Ráztočne 31.08.2020

Vypracovala: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eva Tušková

zástupkyňa riaditeľky školy pre MŠ